Kasuras
Kasuras (urd. قصور = Kasūr) – miestas pietryčių Pakistane, Pandžabe, 55 km į pietryčius nuo Lahoro, netoli Indijos sienos. Verčiamasi tekstilės (medvilnės), odos, maisto (medaus, aliejaus) pramonė. Tradiciniai amatai (tekstilės, odos dirbiniai). Veikia Pandžabo universiteto filialas. Antikos laikais buvo prekybos, amatų ir kultūros centras. Miesto teisės Kasurui suteiktos 1867 m.